# விக்கிப்பீடியா:ஆலமரத்தடி/தொகுப்பு104

## ஒரு சிறு யோசனை

தமிழ் விக்கிப்பீடியாவில் அண்மைய காலங்களில் பயனர் பங்களிப்பில் தொய்வு ஏற்பட்டுள்ளது நாம் அறிந்த ஒன்றே, இதனை ஈடுகட்டும் வகையில் விக்கி மாரத்தான் ஒன்றை ஏற்பாடு செய்யலாம். பழைய பயனர்கள் உற்சாகத்தோடு பங்களிக்கவும், புதிய பயனர்களை இணைக்கவும் இது நல்லதொரு வாய்ப்பாக இருக்கும் என எண்ணுகிறேன். அதிக பங்களிப்பு செய்யும் பயனருக்கு ஏதேனும் ஒரு பரிசு கூட வழங்கலாம்! பிற பயனர்கள் தங்களின் கருத்துகளைப் பகிர்ந்துகொள்ள வேண்டுகிறேன். நன்றி. --தினேஷ்குமார் பொன்னுசாமி (பேச்சு) 10:21, 26 சூன் 2015 (UTC)
:. சமீபத்தில் விக்கிமீடியாவில் நடந்த #100விக்கிநாட்களில் கூட தமிழிலிருந்து அதிகப் பங்களிப்புகள் இல்லை. தமிழ் விக்கியில் ஏற்பட்டுள்ள தொய்வை நீக்கவும் பங்களிப்பாளர்களை கொஞ்சமே கொஞ்சம் உசுப்பவும் விக்கி மராத்தான் உபயோகமாக இருக்கும் என எண்ணுகிறேன்.--இரா.பாலா (பேச்சு) 11:08, 26 சூன் 2015 (UTC)
:. விபரங்களை முன்வைத்தால் கலந்துரையாடுவதற்கு இலகு. --மயூரநாதன் (பேச்சு) 11:13, 26 சூன் 2015 (UTC)
::மாரத்தான் ஓடுவதென்றால் #100விக்கிநாட்கள் ஓடுவோம் :) தமிழ் விக்கிப்பீடியர்களின் முனைப்புக்குப் பரிசு எல்லாம் பொருட்டு இல்லை :) சூலை 1 முதல் நான் அணியம். குறைந்தது 10 தமிழ் விக்கிப்பீடியர்களால் இவ்விலக்கை உடனடியாக அடைய முடியும். நமக்குக் கொடையாக கிடைத்த கலைக்களஞ்சியத் தலைப்புகளை முன்வைத்துச் செயற்பட்டால் முக்கியமான தலைப்புகளில் கட்டுரைகள் எழுதியதாகவும் இருக்கும். இது போல் மேலும் பல ஆக்கங்களைப் பெறவும் உதவும். --இரவி (பேச்சு) 11:35, 26 சூன் 2015 (UTC)
::: 100 விக்கி நாட்கள் என்பதை சற்று கடினமான ஒன்றாகவே நான் பார்க்கிறேன், தொலைநோக்கு பார்வையில் நிச்சயமான நல்லதொரு திட்டமே. ஆயினும், விக்கி மாரத்தான் போன்று அது எளிதாகவும், புதுப்பயனரை ஈர்ப்பதாக இராது என்பதே என் கணிப்பு. நான் ஏற்கனவே கூறியது போல, விக்கிமாரத்தான் சென்னை, பெங்களூரு போன்ற பெருநகரங்கள் மட்டுமின்றி, நம் தமிழ் விக்கிப்பீடியர்கள் இருக்கும் அனைத்து ஊர்களிலும் சிறு அளவில் செய்தாலே பல புதிய பயனர்களுக்கு வாய்ப்பளிக்கும் இடமாக இருக்கும் என்பதை கூற விழைகிறேன். பல நாட்கள் ஓய்வில் இருக்கும் பயனர்கள் மீண்டும் தமிழ் விக்கிப்பீடியாவில் பங்களிக்க ஒரு வாய்ப்பு உருவாக்குவதாகவே இருக்கும். 2010-ம் ஆண்டிற்குப் பிறகு எனக்குத் தெரிந்து விக்கி மாரத்தான் நடைபெறவில்லை. 2012-2013 ஆண்டுகளில் நிறைய இடங்களில் பயிற்சி பட்டறைகள் நடைபெற்றுள்ளன, அக்கூட்டத்தில் பங்குபெற்றவர்களை மீண்டும் வரவேற்க நாம் தவறிவிட்டதாகவே எண்ணுகிறேன். நமது 10-ஆண்டுகள் கொண்டாட்டத்திற்குப் பிறகு ஒரு சரியான பாதையில் தமிழ் விக்கிப்பீடியா செல்லவில்லை என்பதே ஒரு விக்கிப்பீடியா பங்களிப்பாளராக வருந்தச் செய்கிறது. ஏதேனும் ஒரு நாள் (விடுமுறை நாளாக) தேர்ந்தெடுத்து அன்றைய தினம் அனைத்து விக்கிப்பீடியர்களும் தங்களால் முடிந்த அளவு பங்களிப்புகளும், தங்களுடைய நண்பர்கள், உறவினர்கள், இன்ன பிறருடன் இணைந்து இதனை செய்ய வேண்டும். இதுநாள் வரையிலும் இல்லாத அதிக அளவில் சமூக வலைத்தளங்களையும், தமிழ் ஆர்வலர்களையும், கட்டற்ற முறையில் பகிர்வதை விரும்புபவர்களையும் இணைக்கும் பாலமாக இது அமைய வேண்டும். ஒரு திட்டமாக முன்னெடுத்தால் என்னால் ஆன உதவிகளை செய்யமுடியும். --தினேஷ்குமார் பொன்னுசாமி (பேச்சு) 12:21, 26 சூன் 2015 (UTC)
::::**மிகவும்** 2010 ஆம் ஆண்டில் நான் விக்கியில் இணையவில்லை; எனவே அப்போது நடந்த மாரத்தானில் கலந்துகொள்ளவில்லை. இந்தத் திட்டம் எனக்குப் பிடித்திருக்கிறது! இதனைச் செய்தால், Get-together போன்றதொரு உணர்வு ஏற்படும் என நம்புகிறேன். --மா. செல்வசிவகுருநாதன் (பேச்சு) 14:03, 26 சூன் 2015 (UTC)
::::விக்கிப்பீடியா பேச்சு:விக்கி மாரத்தான் 2015 எனும் பக்கத்தில் கலந்துரையாட பரிந்துரைக்கிறேன்; நன்றி! --மா. செல்வசிவகுருநாதன் (பேச்சு) 14:18, 26 சூன் 2015 (UTC)  
100விக்கிநாட்கள் திட்டத்தைத் தொடங்கி ஈடுபட்டு வருகிறேன். ஆர்வமுடைய மற்ற பயனர்களும் இணைய வேண்டுகிறேன். மற்றபடி, இது போன்ற திட்டங்கள் / பெயர்கள் ஏதும் இல்லாமலேயே பல ஆண்டுகளாக தொடர்ந்து ஒவ்வொரு நாளும் பல கட்டுரைகளை எழுதிக் குவித்து வரும் முனைப்பான பங்களிப்பாளர்கள் எங்களை ஊக்குவிக்க வேண்டுகிறேன் :)--இரவி (பேச்சு) 04:01, 13 ஆகத்து 2015 (UTC)